《经广武城》
清代·徐昂发

驱马出广武，杳渺长坂横。冲风击山鼓，白日收光晶。

羝羊衔髑击，散乱落沟坑。阴气万里结，青草不肯生。

四极失所制，关塞起龙争。圣皇内外一，介士彯长缨。

夜眠朝射猎，边柝寝不惊。不见白登台，西连苏武城。

作者简介：江苏昆山人，原籍长洲，榜姓管，字大临，号絅庵。康熙三十九年进士，官编修。曾提督江西学政。雍正初，因故遣戍新疆。工诗，刻峭清新，善骈体文，亦长于考据。有《畏垒笔记》、《畏垒山人诗集》。